Foto: AP AQSh prezidenti Donald Tramp Saudiya Arabistoni, Qatar va BAA rahbarlari bilan telefonda muzokaralar o‘tkazdi. Bu haqida Oq uy saytida xabar berildi. "Tramp terrorizmni moliyalashtirishni to‘xtatish muhimligini tasdiqladi. Prezident shuningdek terrorizmga qarshi kurashish va barqarorlikka erishishda mintaqadagi birlik katta ahmiyat kasb etishini ta’kidladi", - deyiladi bayonotda. Gap shundaki, 5 iyunda BAA, Saudiya Arabistoni, Bahrayn, Yaman, Misr, Liviya, Maldiv Respublikasi va Mavrikiy Qatarni terrorizmni qo‘llab-quvvatlashda ayblab, u bilan diplomatik aloqalarni to‘xtatish haqida e’lon qilishdi.